EkBass/fiwiki-20250220-pages-articles huggingface dataset:
Viskikapina

Viskikapina () oli Yhdysvalloissa vuonna 1794 puhjennut kapinaliike, jonka syynä oli alkoholiveron vastustus. Se oli ensimmäinen maan sisäinen levottomuus, jonka kukistamiseen käytettiin liittovaltion joukkoja.Whiskey Rebellion Encyclopædia Britannica Online Academic Edition. Viitattu 31.1.2014. Valtiovarainministeri Alexander Hamiltonin esityksestä kongressi oli vuonna 1791 säätänyt alkoholijuomille valmisteveron, jonka tarkoituksena oli kerätä varoja velkaantuneelle valtiolle sekä osoittaa liittovaltion oikeus verojen säätämiseen. Vero haittasi pahimmin syrjäseutujen pienviljelijöitä, joiden elämässä ja taloudessa viski oli keskeisessä roolissa. Viljelijät tislasivat runsaasti viskiä, sillä sen kuljetus ja myyminen oli helpompaa kuin sen raaka- aineena käytetyn viljan, ja sitä käytettiin käytännössä valuutan korvikkeena. Monet kieltäytyivät maksamasta uutta veroa ja hyökkäilivät sitä perimään saapuneiden veronkantajien kimppuun. Yritykset toimeenpanna lakia johtivat vuonna 1794 järjestäytyneen kapinan puhkeamiseen. Heinäkuussa 1794 noin 500 miehen joukko poltti paikallisen verotarkastajan kodin läntisessä Pennsylvaniassa. Seuraavassa kuussa presidentti George Washington esitti kongressin hyväksymän vetoomuksen, jossa vaadittiin kapinallisia palaamaan koteihinsa ja pyydettiin neljää naapuriosavaltiota lähettämään avuksi miliisijoukkoja. Kun neuvottelut kapinallisten kanssa eivät johtaneet tuloksiin, Washington määräsi 13 000 miestä miehittämään alueen, jossa levottomuuksia oli esiintynyt. Kapinallisten rivit hajosivat, eikä varsinaisia taisteluita syntynyt. Joitakin kapinaan osallistuneita tuomittiin myöhemmin oikeudessa. Valtiopetoksesta tuomittiin vain kaksi, jotka molemmat presidentti lopulta armahti. Federalistit olivat tyytyväisiä liittovaltion voimannäyttöön, mutta oppositiossa olleet demokraatti-republikaanit kavahtivat keskusvallan harjoittamaa voimankäyttöä. ==Lähteet== Luokka:Kapinat Yhdysvalloissa Luokka:Pennsylvanian historia Luokka:1794
Ounasselkä

Ounasselkä on geologisesti yhtenäinen tunturijakso. Se sijaitsee Länsi-Lapissa Muonionjoen ja Ounasjoen välissä. Se koostu Ounas-, Pallas- ja Yllästunturista ja niiden välisistä tunturikeroista ja vaaroista. Tunturien kallioperä on enimmäkseen kvartsiittia ja grano- ja kvartsidioriittia.WSOY Iso tietosanakirja 7, s. 96, WSOY 1997 ISBN 951-0-20163-4 == Lähteet == Luokka:Suomen tunturit
Tippecanoe

Tippecanoe on joki Yhdysvaltojen Keskilännessä. Sen lähde on Kosciuskon kreivikunnassa Indianan osavaltiossa. Se virtaa länteen etelään 265 km:n matkan ja yhtyy Wabash-jokeen lähellä Lafayetteä. == Lähteet == == Aiheesta muualla == Luokka:Yhdysvaltain joet
Cessna O-1 Bird Dog

Cessna O-1 Bird Dog () on yhdysvaltalainen kevyt ylätasoinen, yksimoottorinen ja potkurikäyttöinen tiedustelulentokone. Kone sopii maajoukkojen liikkeiden tarkkailuun ja tykistön tulenjohtoon. Konetyyppi kehitettiin Cessna 170 -siviililentokoneesta. Ensilento tapahtui 14. joulukuuta 1949 ja ensiesittely vuonna 1950. Tuotantomäärä käsitti arviolta 3 400 koneyksilöä. Konetyyppi poistettiin palveluskäytöstä USA:ssa vuonna 1974. Konetyyppi tunnettiin myös nimellä L-19. Sitä käytti usea Yhdysvaltain liittolaismaa. Tämä tyyppi oli täysin aseistamaton. Lycoming -mäntämoottori on 213 hv (159 kW) tehoinen, ja se antoi koneelle 209 km/h huippunopeuden. O-1 Bird Dog'in seuraaja oli niin kutsuttu push-pull -lentokone: vuonna 1967 esitelty Cessna O-2 Skymaster. == Aiheesta muualla == *http://www.militaryfactory.com/aircraft/detail.asp?aircraft_id=751 *http://www.nationalmuseum.af.mil/factsheets/factsheet.asp?id=303 *http://www.airplane-pictures.net/type.php?p=1812 *http://www.armyav.org/board_birddog.html *http://www.cessna.com/company- info/newsroom-and-events/restored-cessna-l19-bird-dog-to-be-donated-auctioned- at-barrettjackson *http://www.sibwings.com/birddog.php (kaupallinen lentokoneaiheiseen tietokonepeliin liittyvä verkkosivusto) Luokka:Yhdysvaltalaiset tiedustelukoneet Luokka:Cessnan ilma-alukset
Herra Puntila ja hänen renkinsä Matti

Herra Puntila ja hänen renkinsä Matti (Herr Puntila och hans dräng Matti) on Ralf Långbackan käsikirjoittama ja ohjaama elokuva, joka sai ensi-iltansa 1979. Se perustuu Bertolt Brechtin näytelmään, joka puolestaan sai innoituksensa Hella Wuolijoen Brechtille kertomista tarinoista ja esittelemästä näytelmäideasta. Herra Puntilaa esittänyt Lasse Pöysti sai roolistaan uransa neljännen Jussi-palkinnon. Mattia esittää Pekka Laiho, Puntilan emäntää Arja Saijonmaa ja attašea Eino Silakkaa Martin Kurtén. Ruotsinkielisenä toteutettu elokuva on Långbackan ainoa näytelmäelokuvan ohjaus. Elokuva sai teattereissa yli 200 000 katsojaa.Katsotuimmat suomalaiset elokuvat 1970–2013, Elokuvauutiset. Viitattu 31.1.2014. ==Lähteet== Luokka:Jussi-palkitut elokuvat Luokka:Suomalaiset draamaelokuvat Luokka:Vuoden 1979 suomalaiset elokuvat
Koihnanjärvi

Koihnanjärvi on Kauhajoella, Nummijärven kylässä sijaitseva järvi. Pinta-alaa sillä on 14,3 hehtaaria ja rantaviivaa kaikkiaan 1,7 kilometriä.http://www.kalapaikka.net/koihnanjarvi_jarvi_kalastus_luvat_kalaistutukset_ravustus_vesilinnun_metsastys_vedenlaatu_lomamokit_kauhajoki___57856.asp Koihnanjärvi kuuluu Koihnanluoman valuma-alueeseen ja Karvianjoen vesistöalueeseen.http://www.jarviwiki.fi/wiki/Koihnanj%C3%A4rvi_%2836.078.1.001%29 Koihnanjärvi rajaa länsipuolelleen Natura 2000-alueiden joukkoon kuuluvan Koihnannevan alueen.http://www.ymparisto.fi/fi- FI/Luonto/Suojelualueet/Natura_2000_alueet/Iso_Koihnanneva%286840%29 == Lähteet == Luokka:Kauhajoen järvet Luokka:Nummijoen valuma-alue
Karhujärvi (Kauhajoki)

Karhujärvi on Päntäneen kylässä Kauhajoella sijaitseva pienehkö järvi. Pinta- alaa sillä on 2,7 hehtaaria ja rantaviivaa kaikkiaan 0,6 kilometriä.http://www.kalapaikka.net/karhujarvi_jarvi_kalastus_luvat_kalaistutukset_ravustus_vesilinnun_metsastys_vedenlaatu_lomamokit_kauhajoki___57864.asp Karhujärvi kuuluu Kariluoman valuma-alueeseen ja Lapväärtinjoen vesistöalueeseen.http://www.jarviwiki.fi/wiki/Karhuj%C3%A4rvi_%2837.046.1.001%29 == Lähteet == Luokka:Kauhajoen järvet Luokka:Lapväärtinjoen vesistö
Concord (täsmennyssivu)

Concord voi tarkoittaa useita kaupunkeja Yhdysvalloissa: *Concord, New Hampshiren pääkaupunki *Concord, kaupunki Kaliforniassa *Concord, kaupunki Kentuckyssa *Concord, kaupunki Massachusettsissa *Concord Records, yhdysvaltalainen levy-yhtiö ;Britannian kuninkaallinen laivasto *HMS Concord (1649), 24-tykkinen alus *HMS Concord (1697), sluuppi *HMS Concorde (1783), 36-tykkinen viidennen luokan alus *HMS Concord (1916), Centaur-luokan risteilijä *HMS Concord (R63), C-luokan hävittäjä.
Hymynaama

Hymynaama (engl. smiley tai smiley face) on kuva tai kuvamerkki, jossa ympyrän sisällä on kaksi pistettä ja ylöspäin kaareva kaari, jotka muodostavat hymyilevän naaman silmiä ja suuta muodostavan kuvan. Hymynaama on yleisimmin keltaisella pohjavärillä. ==Tavaramerkki== Kaikki oikeudet Hymynaamaan (Smiley trademark) sadassa valtiossa omistaa Smiley Company. ===Hymiö=== :Tämän osion pääartikkeli on Hymiö. Hymynaamasta on myös muodostunut merkki 'hymiö' (engl. 'emoticon'). Nimitys hymiö juontaa sanasta hymynaama. Kuitenkaan ei tule sekoittaa hymynaamaa ja hymiötä, jotka ovat kaksi eri asiaa: Hymynaama on yksi kuva tai kuvamerkki, kun taas hymiö on netti- ja tekstiviesti-liikenteen merkin yleisnimi, joka sisältää monia eri merkkejä, kuvaamaan useimmiten lähettäjän tunnetilaa yksinkertaisilla kirjoitusmerki-yhdistelmillä. Kuitenkin joskus hymynaama-sanalla viitataan hymiöihin, englanninkielessä molemmat ovat sana 'smiley', joten sekaantuminen englanninkielessä on todennäköisesti yleisempää. Seuraavia hymiöitä on myös kutsuttu 'hymynaamoiksi': 😁, 😁, ☺, tai 😊 Hymiöt ovat yleisiä esimerkiksi tekstiviesteissä. ==Historia== ===Alkuperä=== Hymynaama-merkin tapaisia kuvia on esiintynyt jo ennen merkin rekisteröimistä SmileyCompanyn taholta. Esimerkiksi hymynaamaa muistuttava kuva esiintyi Lili-elokuvan julisteessa 1953 ja kristillisen WMCA-radioaseman t-paidassa vuonna 1962. ===Hymynaama joukkotiedotuksessa=== Hymynaama on joskus liitetty myös hippiaikojen huumekulttuurin merkiksi, ja tanssimusiikkisuuntaukseen 80-luvun lopulla. Hymynaama on myös suosittu rintamerkki. Hymynaama liitetään usein englanninkieliseen lauseeseen 'Have a nice day!' (suom. Mukavaa päivää sinulle!) ====1988-1989==== Second Summer of Love (”Toinen rakkauden kesä”) (1988−1989), termillä viitataan acid house -musiikin nousuun ja laittomien huumeiden sävyttämien ravebileiden huippukauteen. Ajanjakson symboliksi nousi ”hymynaama”-symboli, jota oli käytetty eräiden juhlien mainoksissa. == Kuvagalleria == Kuva:Have a nice day and smiley face bag.jpg|Hymynaama-kassi Kuva:Eagle_Wisconsin_Water_Tower.jpg| Hymynaama vesitornissa. |Watchmen-supersankarielokuvan verinen hymynaama. (rintamerkki). Kuva:Balloons,_Belfast,_May_2010.JPG|Hymynaama-ilmapalloja. Kuva:| ==Lähteet== * http://nytimes.com/2001/04/14/us/h-r-ball-79-ad- executive-credited-with-smiley-face.html * http://books.google.es/books?id=P4gCzZsOY0UC&pg;=PA50&lpg;=PA50&dq;=smiley+wmca&source;=bl&ots;=bQzVepXuqN&sig;=BOcZ7SGOWHMENa5Yyuirjn6S_mg&hl;=en&sa;=X&ei;=rbgaUJGHLNO00QWl_oGgDQ&ved;=0CDcQ6AEwAQ#v=onepage&q;=smiley%20wmca&f;=false * Peter Shapiro, Smiling Faces Sometimes, in The Wire, issue 203, January 2001, pp44-49. * http://nytimes.com/2006/07/05/business/worldbusiness/05smiley.html?pagewanted=all * http://theguardian.com/music/2008/apr/20/electronicmusic.culture ==Aiheesta muualla== Luokka:Merkit Luokka:Kasvot
Tusina (täsmennyssivu)

Tusina voi tarkoittaa seuraavia asioita: * tusina, 12 kappaletta tarkoittava kappalemitta * Tusina (), kaupunki Leningradin alueella Venäjällä * Tusinan piiri, piiri Leningradin alueella Venäjällä * Tusinajoki, joki Leningradin alueella Venäjällä
Mike Ditka

Michael Keller "Mike" Ditka (s. 18. lokakuuta 1939 Carnegie, Pennsylvania) on yhdysvaltalainen entinen amerikkalaisen jalkapallon pelaaja ja valmentaja, pelipaikaltaan sisempi laitahyökkääjä. ==Tausta== Ditka oli lukionsa Aliquippa High Schoolin tähti kolmessa lajissa: koripallossa, baseballissa ja amerikkalaisessa jalkapallossa. Ditka ei halunnut päätyä vanhempiensa tapaan tehdastyöläiseksi. Urheilustipendin avulla hän pääsi collegeen ja suunnitteli hammaslääkärin uraa. ==College-ura== Ditka sai tarjouksia Notre Damen, Penn Staten ja Pittsburghin yliopistoilta. Ditka pelasi Pittsburghissa vuodesta 1958 vuoteen 1960. Hän edusti yliopistoa kolmessa lajissa. Ditkaa pidetään yhtenä kaikkien aikojen parhaista college-tason sisemmistä laitahyökkääjistä. Luokka:Yhdysvaltalaiset amerikkalaisen jalkapallon pelaajat Luokka:Vuonna 1939 syntyneet Luokka:Elävät henkilöt
Valko-Venäjän valuutta- ja arvopaperipörssi

Valko-Venäjän valuutta- ja arvopaperipörssi (, ) on Valko-Venäjän valtion hallitsema valuutta- ja arvopaperikaupan pörssi Minskissä, Valko-Venäjällä. Osakeyhtiömuotoinen pörssi perustettiin maaliskuussa 1993 ja sen ensimmäinen kaupankäynti-istunto oli jo samassa kuussa. Osakeyhtiön henkilöstöön kuului vuonna 2012 keskimäärin vain 76 työntekijää. Valko-Venäjän valuutta- ja arvopaperipörssin liikevaihto oli vuonna 2012 yhteensä 44,1 miljardia ja nettotulo yllättäen tätä suurempi eli 52,7 miljardia Valko-Venäjän ruplaa (eli 3,90 milj. EUR ja 4,65 milj. EUR). Arvopaperipörssi oli vuonna 2013 listattu kannattavuutensa johdosta niiden 80 erityisen tuottavana pidetyn valtiollisen osakeyhtiöiden joukkoon, joiden tuli tulouttaa osa voitostaan suoraan valtiolliseen kehitysrahastoon. ==Lähteet== Luokka:Valkovenäläiset yritykset Luokka:Arvopaperipörssit Luokka:Minsk
Jonas Claesson

Jonas Claesson (s. 1. joulukuuta 1970 Sävsjö) on entinen ruotsalainen jääpalloilija, nykyinen jääpallovalmentaja. Hän aloitti pelaajauransa kotipaikkakuntansa Sävsjön joukkueessa 13-vuotiaana. Syksyllä 1986 hän siirtyi Vetlanda BK:hon, jossa hän pelasi aina seuraavat 10 vuotta. Ensimmäisen pääsarjapelinsä Claesson pelasi tammikuussa 1987 16-vuotiaana. Syksyllä 1996 Claesson siirtyi tukholmalaisen Hammarby IF:n joukkueeseen, jossa hän pelasi kevääseen 2002. Kaikkiaan jääpallon pääsarjapelejä kertyi 773 ottelua, joissa hän teki 441 maalia. Claessonia onkin pidetty Ruotsin pääsarjan parhaimpiin kuuluvana maalintekijänä. Uran päätti selkäongelmat. Hän siirtyi urheilu- uransa jälkeen kotiseudulleen Sävsjöhön ja työskenteli purjehdukseen liittyvässä perheyrityksessään. Claesson pelasi 1990-luvulla urallaan 82 maaottelua ja teki niissä 144 maalia. Hän oli viisissä MM-kisoissa ja saavutti kolme MM:ää vuosina 1993, 1995 ja 1997. MM-otteluissa hän on tehnyt kaikkiaan 47 maalia. Jääpallopelaajauransa jälkeen hän toimi asiantuntijakommentaattorina Ruotsin radiossa. Hän teki myös yhdessä Anders Lifin kanssa kirjan "Claesson : om bandy, livet och att komma till skott"Claesson : om bandy, livet och att komma till skott på Libris Valmentajan uransa Claesson aloitti vuonna 2008 Vetlanda BK:ssa, jota hän valmensi seuraavat kaksi kautta. Syksyllä 2010 hän siirtyi Venäjälle Kemerovon Kuzbassin valmentajaksi. Keväällä 2013 Claesson aloitti Ruotsin jääpallomaajoukkueen valmentajana. ==Saavutukset== Maajoukkueessa * 3 MM- kultaa: 1993, 1995 ja 1997 * 1 MM-hopea: 1991 * 1 MM-pronssi: 1999 Seurajoukkueissa * 2 Ruotsin mestaruutta: 1991, 1992 Vetlandan riveissä, * 5 Ruotsin mestaruushopeaa: 1989, 1994 ja 1995 Vetlandan riveissä sekä 2000 ja 2001 Hammarbyn riveissä, * Jääpallon maailmancup-mestari: 1993 Vetlandan riveissä sekä 1999 ja 2001 Hammarbyn riveissä, * Jääpallon Euroopan cup- mestari: 1991 Vetlandan riveissä Henkilökohtaisesti * 5 kertaa Ruotsin vuoden jääpalloilija: 1991, 1992, 1996, 1999 ja 2000 * Ruotsin jääpallon Stora Grabbar #202 * 7 kertaa Ruotsin jääpallon pääsarjan maalikuningas: (1992 – 53 maalia; 1993 – 39; 1995 – 56; 1996 – 58; 1997 – 44; 1998 – 52; 1999 – 62) * Vuoden 1997 MM-kisojen maalikuninkuus 15 maalilla. == Lähteet == *International Bandy Database *Hall of Fame: Jonas Claesson, päivitetty 27.3.2012 ===Viitteet=== Luokka:Ruotsalaiset jääpalloilijat Luokka:Ruotsalaiset jääpallovalmentajat Luokka:Vuonna 1970 syntyneet Luokka:Elävät henkilöt
Vinícius Araújo

Vinícius Vasconcelos Araújo (s. 22. helmikuuta 1993 João Monlevade, Brasilia) on brasilialainen jalkapalloilija. Hän edustaa belgialaista Standard Liègeä ja on pelipaikaltaan hyökkääjä. 31\. tammikuuta 2014 Vinícius siirtyi espanjalaisseura Valenciaan 3,5 miljoonan euron siirtokorvauksella.El Valencia ficha a Vinicius Araujo Marca. Viitattu 31.1.2014. == Lähteet == == Aiheesta muualla == * Vinícius Araújon esittely Transfermarkt-sivustolla Luokka:Brasilialaiset jalkapalloilijat Luokka:Vuonna 1993 syntyneet Luokka:Elävät henkilöt
Pyhän Marian kirkko (Abbeytown)

Pyhän Marian kirkko () on kyläkirkko Abbeytownissa Cumbriassa Englannissa. Se kuuluu Englannin kirkon Carlislen hiippakunnan Solwayn rovastikuntaan. Kirkko on rakennettu vuonna 1150 ja peruskorjaus tehtiin vuonna 1913. Rakennusmateriaalina käytettiin suuria lohkareita punaista hiekkakiveä, joka tuotiin Skotlannista. == Lähteet == Luokka:Grade I -luokan kirkot Cumbriassa Luokka:Kivikirkot
Colton Haynes

Colton Lee Haynes (s. 13. heinäkuuta 1988 Andale, Kansas) on yhdysvaltalainen näyttelijä ja malli. Hänet tunnetaan parhaiten rooleistaan televisiosarjoissa Teen Wolf ja Arrow. == Tausta == Haynes syntyi Andalessa, Kansasissa, mutta on lapsuudessaan asunut eri etelävaltioissa, kuten Arkansasissa ja Texasissa. Haynesin vanhemmat ovat hippejä, ja hänellä on viisi sisarusta. == Ura == Haynes aloitti mallinuransa 15-vuotiaana New Yorkissa. Hän esiintyi muun muassa Abercrombie & Fitchin, J. C. Penneyn ja Ralph Laurenin mainoksissa, sekä useissa lehdissä, kuten Teen Vogue ja Arena. Haynesilla oli kreditoimaton rooli vuoden 2007 elokuvassa Transformers. Hän esiintyi myös vierailevissa rooleissa tv-sarjoissa kuten C.S.I. Miami ja Melrose Place. Vuonna 2011 Haynes sai Jackson Whittemoren roolin tv-sarjasta Teen Wolf. Hän poistui sarjasta kahden kauden jälkeen vuonna 2012. Samana vuonna Haynes näytteli Roy Harperia, Vihreän Nuolen apuria, tv-sarjassa Arrow. Hänen hahmostaan tehtiin yksi päähenkilöistä toisella kaudella, ja hän lähti sarjasta kolmannen kauden lopussa sopimuksensa päätyttyä."Arrow twist: Scoop on the big exit" Viitattu 26.12.2018. Vuonna 2018 Haynes palasi vakituiseksi Royn rooliin Arrow’n seitsemännelle kaudelle. == Yksityiselämä == Haynes on kärsinyt ahdistuneisuushäiriöstä lähes koko elämänsä ja on ollut sen takia hoidossakin. Hänen ahdistustilaansa ovat vaikuttaneet muun muassa julkiset spekuloinnit hänen seksuaalisesta suuntautumisestaan. Haynes paljasti lopulta haastattelussa toukokuussa 2016 olevansa homo. Haynes avioitui julkkisfloristi Jeff Leathamin kanssa lokakuussa 2017. Haynesin äiti Dana kuoli maksakirroosiin maaliskuussa 2018. ==Filmografia== Elokuvat Vuosi Nimi Rooli Muuta 2007 Transformers poika kahvilassa kreditoimaton rooli 2015 San Andreas Joby O’Leary 2017 Rough Night Scotty 2018 Bigger Jack LaLanne Televisiosarjat Vuosi Nimi Rooli Jaksot 2007 C.S.I. Miami Brandon Fox ”Bang, Bang, Your Debt” 2008 Rahaa ja rakkautta Alexander ”All About Friends and Family” 2008 Pushing Daisies Ares Kostopolous ”Frescorts” 2009 Melrose Place Jessie Roberts ”Gower” 2010 The Gates Brett Creszki 13 jaksoa 2010 Look: The Series Shane 11 jaksoa 2011 The Nine Lives of Chloe King Kai ”Dogs of War” 2011–2012, 2017 Teen Wolf Jackson Whittemore 26 jaksoa 2013– Arrow Roy Harper / Arsenal 77 jaksoa 2016 The Grinder Luke Grinder 2 jaksoa 2016 Scream Queens Tyler ”Warts and All”, ”Handidates” 2017 American Horror Story: Cult rikosetsivä Jack Samuels 6 jaksoa ==Lähteet== == Aiheesta muualla == * Luokka:Yhdysvaltalaiset näyttelijät Luokka:Vuonna 1988 syntyneet Luokka:Elävät henkilöt
Peyton Randolph

Peyton Randolph (1721 Williamsburg, Virginia – 22. lokakuuta 1775 Philadelphia, Pennsylvania)Peyton Randolph Encyclopædia Britannica Online Academic Edition. Viitattu 1.2.2014. oli Yhdysvaltain siirtokuntien kongressin ensimmäinen puhemies vuosina 1774–1775. Randolph kuului aateliin ja kävi College of William & Mary -koulua Williamsburgissa. Hän toimi vuodesta 1744 asianajajana ja sai neljä vuotta myöhemmin Virginian kruununjuristin aseman. Samalla hänet valittiin myös Virginian lainsäädäntökokoukseen (House of Burgesses), jonka jäsenenä hän toimi lähes yhtäjaksoisesti kuolemaansa asti. Randolph piti itseään sekä Virginian siirtokuntalaisten että Englannin kruunun edustajana, ja hän vastusti vuoden 1765 leimaverolakia vastaan suunnattuja jyrkkiä vastatoimia. Siirtokuntien ja emämaan suhteiden kriisiytyessä hänen mielipiteensä kuitenkin kääntyivät radikaaleimmiksi. Hän toimi vuonna 1773 Virginian kirjeenvaihtokomitean puheenjohtajana. Vuonna 1774 Randolph valittiin ensimmäiseen mannermaakongressiin Virginian seitsenhenkisen edustajaryhmän johtajaksi, ja kongressin kokoonnuttua hänet valittiin myös sen puhemieheksi. Hän kuitenkin kuoli sydänkohtaukseen seuraavana vuonna, jolloin hänen seuraajakseen valittiin John Hancock. ==Lähteet== Luokka:Yhdysvaltalaiset poliitikot Luokka:Puhemiehet Luokka:Vuonna 1721 syntyneet Luokka:Vuonna 1775 kuolleet
Naughty Boy

Shakid Khan (; s. 1. tammikuuta 1981), taiteilijanimeltään Naughty Boy, on brittiläinen DJ, lauluntekijä, tuottaja ja muusikko. Hän on työskennellyt useiden tunnettujen artistien, kuten Leona Lewisin, Emeli Sandén, Cheryl Colen ja Jennifer Hudsonin kanssa. == Diskografia == ===Albumit=== * Hotel Cabana (2013) ===Singlet=== * "Never Be Your Woman" (mukana Wiley & Emeli Sandé, 2010) * "Wonder" (mukana Emeli Sandé, 2012) * "La La La" (mukana Sam Smith, 2013) * "Lifted" (mukana Emeli Sandé, 2013) * "Think About It" (mukana Wiz Khalifa & Ella Eyre, 2013) * "Home" (mukana Sam Romans, 2014) * "Undo" (mukana Calum Scott & Shenseea, 2019) ==Lähteet== Luokka:Brittiläiset muusikot Luokka:Vuonna 1981 syntyneet Luokka:Elävät henkilöt
Dassault/Dornier Alpha Jet

Dassault/Dornier Alpha Jet on monitoiminen kaksipaikkainen harjoitussuihkuhävittäjä. Sen ensilento tapahtui 26. lokakuuta 1973. Sitä on käytetty ensi sijassa lentokoulutukseen, ennen varsinaisiin suihkuhävittäjiin siirtymistä. Toissijaisesti tätä konetta on voitu käyttää esimerkiksi maajoukkoja vastaan rynnäkkölentotoiminnassa ja kevyenä hävittäjäpommittajana. Lentokone on suunniteltu ja toteutettu ranskalais-saksalaisena yhteistyönä. Konetyyppiä tarjottiin myös aikanaan Suomen ilmavoimille Aérospatiale Magister CM.170:n seuraajaksi, mutta sen sijaan BAe Hawk tuli valituksi. Patrouille de France -taitolentoryhmä on käyttänyt tämän tyypin harjoitussuihkukoneita lentonäytöksissään. Koneen ohjaamorakenne on peräkkäin istuttava ja se on hyvin pitkälle samankaltainen BAe Hawkin kanssa. Taistelutoiminnassa voi toinen lentäjä toimia navigoijana, tähystäjänä ja mahdollisesti myös aseupseerina. Konetyyppi esiteltiin 4. marraskuuta 1977. Sitä käyttivät Ranskan ja Saksan ilmavoimien ohella Kamerunin, Portugalin ja Thaimaan ilmavoimat. Siiviltään ylätasoinen ja nuolisiipinen kone ylsi 1 000 km/t enimmäisnopeuteen ja 14 630 m lakikorkeuteen. Koneen kaksi SNECMA Turbomeca Larzac -suihkumoottoria ovat ranskalaista alkuperää. Kone suunniteltiin SEPECAT Jaguarille tarkoitettuun tehtävään rynnäkkö- ja suihkuharjoituskoneeksi, kun tämä konetyyppi osoittautui lentäjäkoulutukseen liian kehittyneeksi ja vaativaksi.Sharpe, 2002: s. 70 Alpha Jetin vuonna 1991 päättynyt tuotanto käsitti 480 konetta. Alpha Jet -harjoitushävittäjään voidaan asentaa säiliö, jossa on vaihtoehtoisesti 27 mm Mauser IWKA - tai 30 mm DEFA-konetykki: näistä Mauser on Saksassa valmistettujen koneiden aseistusta ja DEFA-tyyppi Ranskassa valmistettujen. DEFA:n valmistajana toimii GIAT-aseyhtymä. Näiden lisäksi on mahdollisuus enintään 2 500 kg:n aseistukseen ripustimissa. Niihin saattaa kuulua sekä ohjuksia, raketteja että pommeja. ==Samaan aikakauteen liittyviä verrokkeja== *BAe Hawk *Saab 105 *Aero L-39 Albatros == Lähteet == * == Aiheesta muualla == *http://www.fas.org/man/dod-101/sys/ac/row/alpha-jet.htm *http://www.militaryfactory.com/aircraft/detail.asp?aircraft_id=344 *http://www.milavia.net/aircraft/alphajet/alphajet.htm Luokka:Koulukoneet Luokka:Taitolentokoneet Alpha Jet Alpha Jet
Joseph Galloway

Joseph Galloway (n. 1731 West River, Maryland – 29. elokuuta 1803 Watford, Hertfordshire, Iso-Britannia)Joseph Galloway Encyclopædia Britannica Online Academic Edition. Viitattu 1.2.2014. oli tunnetuimpia ja merkittävimpiä Amerikan vallankumouksen aikaisia lojalisteja. Galloway toimi vuodesta 1747 asianajajana Philadelphiassa ja hän anoi lupaa viedä oikeustapauksia Pennsylvanian korkeimpaan oikeuteen jo alle 20-vuotiaana. Hänet valittiin Pennsylvanian siirtokunnan edustajakokoukseen vuonna 1756 ja hän toimi sen puhemiehenä 1766–1775. Galloway osallistui vuonna 1774 ensimmäiseen mannermaakongressiin ja esitti siellä hyväksyttäväksi suunnitelman kolmentoista siirtokunnan ja Britannian välisen kiistan rauhanomaiseksi ratkaisemiseksi. Gallowayn unionisuunnitelmassa siirtokuntia olisi johtanut kuninkaan nimittämä kenraalipresidentti (president general) ja niillä olisi ollut oma parlamentti. Mannermaakongressi keskusteli esityksestä päivän ajan ja hylkäsi sen äänestyksessä yhden äänen enemmistöllä. Jälkeenpäin esitys pyyhittiin pois kongressin pöytäkirjoista. Galloway ei kannattanut vallankumousta, ja sen puhjettua hän lähti Philadelphiasta ja liittyi kenraali William Howen komentamaan brittiarmeijaan. Brittien miehittäessä Philadelphiaa sodan aikana hän toimi siellä siviilivirkamiehenä. Yhdysvaltain itsenäisyysjulistuksen jälkeen Galloway laati useita suunnitelmia siirtokuntien ja Britannian välisestä unionista – niille olisi ollut käyttöä, jos kapinoivat siirtokunnat olisivat hävinneet itsenäisyyssodan. Kun siirtokuntien armeija valtasi Philadelphian takaisin vuonna 1778, Galloway pakeni Englantiin, ja jäi sinne loppuiäkseen. ==Lähteet== Luokka:Yhdysvaltalaiset poliitikot Luokka:Vuonna 1731 syntyneet Luokka:Vuonna 1803 kuolleet
Tummaviidakkohaukka

Tummaviidakkohaukka (Leucopternis plumbeus) on haukkojen heimon viidakkohaukkojen sukuun kuuluva lintu. Sitä tavataan Kolumbiassa; Ecuadorissa ja Panamassa. Myös Perussa sitä tavataan, mutta alkuperä on tuntematon. Lajin populaatio on pieni, mutta sen supistumisesta ei ole viitteitä. Niinpä se on edelleen luokiteltu silmälläpidettäväksi mutta voidaan muuttaa vaarantuneeksi, mikäli populaatio pienenee elinalueiden häviämisen johdosta. Sen elinpiiriä ovat subtrooppiset ja trooppiset kosteat metsät. Lähinnä se elää suljetuissa puunlatvuksissa alavilta mailta aina 800 metrin korkeuteen, mutta sitä on havaittu myös huonokuntoisissa metsissä. Sen elinalueilla on tehty metsänhakkuita lähinnä maan muuttamiseksi viljelyskäyttöön.Birdlife.org viitattu 1.2.2014 ==Lähteet== Luokka:Viidakkohaukat
Gyllenhammar

Gyllenhammar on muun muassa seuraavien henkilöiden sukunimi: *Pehr G. Gyllenhammar (1935–2024), ruotsalainen yritysjohtaja, mm. Volvon hallituksen puheenjohtaja *Ralf Gyllenhammar (s. 1966), ruotsalainen muusikko.
Pehr G. Gyllenhammar

pienoiskuva|Pehr G. Gyllenhammar Pehr Gustaf Gyllenhammar (28. huhtikuuta 1935 Göteborg – 21. marraskuuta 2024) oli ruotsalainen yritysjohtaja. Hän toimi AB Volvon toimitusjohtajana 1971–1983, Volvo-konsernin johtajana 1971–1990 ja hallituksen puheenjohtajana 1983–1993. Gyllenhammar opiskeli oikeustiedettä ja aloitti uransa vakuutusalalla ennen kuin seurasi isäänsä Skandian toimitusjohtajana vuonna 1970. Gyllenhammar oli European Round Table of Industrialists -eturyhmän (lyh. ERT, suom. Euroopan teollisuusjohdon pyöreä pöytä) pääperustajia ja toimi sen puheenjohtajana 1983–1988. Vuodesta 2003 Gyllenhammar oli Rothschild Europen (N M Rothschild & Sons Limited) varapuheenjohtaja. Gyllenhammarista tehtiin Ordre National du Mériten komentaja Ranskassa 1980 ja Legion of Honourin komentaja Ranskassa 1987. Gyllenhammarista tuli kunniamestari Honorary Master of the Bench of the Inner Temple Lontoossa 2001. == Yksityiselämä == Gyllenhammer oli naimisissa kolme kertaa. Kolmas vaimo oli kanadalaissyntyinen Lee Welton Crollin ja heille syntyi tytär tammikuussa 2016. Aikaisemmat vaimot olivat Christina Engellau, vuodesta 1959 vaimon kuolemaan 2008 saakka ja urheilutoimittaja Christel Behrman (2010–2012). Yhteensä Gyllenhammerilla on viisi lasta. ==Lähteet== ==Aiheesta muualla== * Luokka:Ruotsalaiset elinkeinoelämän vaikuttajat Luokka:Ruotsalaiset yritysjohtajat Luokka:Volvo Luokka:Vuonna 1935 syntyneet Luokka:Vuonna 2024 kuolleet
Sesessionistit

Sesessionistit tai secessionistit ( "eroaminen") olivat saksalaisia ja itävaltalaisia taiteilijaryhmiä, jotka 1800-luvun lopulla kapinoivat akateemisia taiteilijajärjestöjä vastaan.Aikio & Vornanen 1993, s. 558 Sesessionistit vastustivat jäykäksi ja byrokraattiseksi kokemaansa taideakatemioiden hallitsemaa taidemaailmaa, ja ennen kaikkea vanhentunutta taiteen opetusta ja rajoittuneita näyttelysääntöjä. Sesessionistit pyrkivät myös irrottautumaan Euroopassa 1900-luvun vaihteessa vallalla olleesta vanhakantaisesta taidetyylistä. Suuntauksen pääpaikkoja olivat Wien, München ja Berliini. Saksassa sesessionistit astuivat julkisuuteen ensimmäisinä Münchenissä. Vuonna 1893 sesessionistit irtaantuivat Münchenin Die künstlergenossenschaft –taiteilijajärjestöstä ja aloittivat oman näyttelytoiminnan. Sesessionistien haaraosastoja perustettiin pian myös Berliiniin, Wieniin, Dresdeniin, Karlsruheen ja Düsseldorfiin sekä muihin kaupunkeihin. Wienin sesessionistit järjestäytyivät vuonna 1897 ja pitivät ensimmäisen näyttelynsä vuonna 1898. Berliinissä ensimmäinen sesessionistien näyttely järjestettiin vuonna 1899. Liikettä nimitettiin sesessionisteiksi tai sesessio (secession, sezession) -liikkeeksi. Nimi tulee latinan 'secede'-sanasta, joka tarkoittaa 'irtautua, erota jostain' (sanoista se- 'erillään' ja cedere 'mennä'). Parhaiten tunnettu sesessionistiliike oli Wienin sesessio, joka alkoi 1897 ja johon kuului Gustav Klimt, joka suosi art nouveau -tyyliä. Itävallassa art nouveauta tai jugendia kutsuttiinkin yleensä sesessionismiksi. Klimt ja muut erosivat Wienin taiteilijatalosta, jolloin Klimtistä tehtiin liikkeen ensimmäinen puheenjohtaja ja Rudolf von Altista kunniapuheenjohtaja. Liikkeen lehti sai nimekseen Ver Sacrum (Pyhä kevät). Myös Oskar Kokoschka kuului liikkeeseen. Sesessionismi oli yksi ensimmäisistä moderniin taiteeseen johtaneista taidesuuntauksista. Sesessionismin piirteisiin kuului koristeellisuutta, vertauskuvallisuutta ja tunteellisuutta. ==Lähteet== * Annukka Aikio ja Rauni Vornanen: Uusi sivistyssanakirja. Otava 1993. ISBN 951-1-11365-8. * Schorske, Carl E. "Gustav Klimt: Painting and the Crisis of the Liberal Ego" in Fin-de-Siècle Vienna: Politics and Culture. Vintage Books, 1981. ISBN 978-0-394-74478-0 * Borsi, Franco, and Ezio Godoli. "Vienna 1900 Architecture and Design". New York, NY: Rizzoli International Publications, Inc, 1986. ISBN 978-0-8478-0616-4 * Arnanson, Harvard H. "History of Modern Art". Ed. Daniel Wheeler. 3rd ed. Englewood Cliffs, NJ: Prentice Hall, Inc, 1986. ISBN 978-0-13-390360-7. === Viitteet === Luokka:Taiteilijaryhmät Luokka:Modernismi
Pilvet (veistos)

Pilvet on kuvataiteilija Mika Natrin (s. 1969)Aboa-apuraha taiteilija Mika Natrille , Turun kaupunki 1.10.2013. Viitattu 1.2.2014. kolmiosainen teräsveistos Turussa Aurajoen rannalla, Ursininkadun ja Läntisen Rantakadun risteyksessä. Joulukuussa 2006 paljastettu teos sijaitsee hotelli Marina Palacen edustalla, ja se on hotellin kiinteistöyhtiön panostus Turku 2011 -kulttuuripääkaupunkivuoteen ja Aurajokivarren elävöittämiseen. Samalla veistos oli yllätyslahja 60 vuotta täyttäneelle hotellikiinteistön omistajalle Heikki Salmelalle. Mika Natrin mukaan tilaaja halusi paikalle elämyksellisen teoksen, jossa olisi mukana vesi ja valo. Enimmillään 4,5 metriä korkea teos on valmistettu haponkestävästä teräksestä ja on pimeän aikaan valaistu. Teokseen on sijoitettu liiketunnistin, joka käynnistää vesisumuttimen, kun teoksen kaarien läpi kävelee. Tämä ominaisuus on käytössä vain kesäisin.Kaisa Kujanpää: Marina Palace lahjoitti oman panoksensa tulevalle kulttuuripääkaupungille, Pilvet leijuivat jokirantaan ihmisten iloksi, Turun Sanomat 17.12.2006. Viitattu 1.2.2014. ==Lähteet== Luokka:Turun patsaat ja veistokset Luokka:VII kaupunginosa
Innan diskografia

Tämä artikkeli kertoo romanialaisartisti Innan diskografiasta. ==Studiolbumit== Kaikki albumit julkaistu cd:nä ja digitaalisena latauksena. Julkaistu Nimi Levy-yhtiö Myynti 4.8.2009 Hot AATW, Roton, Ultra 15 000 30 000 19.9.2011 I Am the Club Rocker Roton, Ultra 1.3.2013 Party Never Ends Roton, Ultra, UMG 30.10.2015 Inna Roton, Ultra, UMG 11.12.2017 Nirvana Ultra, UMG Toukokuu 2019 YO Roc Nation == Singlet == Hot * Hot (2008) * Love (2009) * Déjà Vu (2009) * Amazing (2009) * 10 Minutes (2010) I Am the Club Rocker * Sun Is Up (2010) * Club Rocker (2011) * Un Momento (2011) * Endless (2011) * WOW (2012) Party Never Ends * Caliente (2012) * Tu şi eu (2012) * INNdiA (2012) * More than Friends (2013) * Dame Tu Amor (2013) * Be My Lover (2013) * In Your Eyes (2013) Inna * Cola Song (2014) * Diggy Down (2014) Nirvana * Gimme Gimme (2017) * Ruleta (2017) * Nirvana (2017) YO * Ra (2018) * Iguana (2018) * Sin Ti (2019) * Tu Manera (2019) Muut singlejulkaisut * Oare (2012) * We Wanna (Alexandra Stanin kanssa, mukana Daddy Yankee) (2016) * Heaven (2016) ==Lähteet== Luokka:Diskografiat
Geitan alue

Geitan alue on yksi Tansanian 31 hallinnollisesta alueesta (mkoa eli region). Se sijaitsee maan luoteisosassa lähellä Victorianjärveä. Alueen pinta-ala on 20 054 neliökilometriä. Vuoden 2012 väestönlaskennan mukaan siellä asui 1 739 530 asukasta. Alueen pääkaupunki on Geita. Geitan alue perustettiin vuonna 2012 Shinyangan alueen, Mwanzan alueen ja Kageran alueen osista. Alue jakaantuu viiteen piirikuntaan. Geitan alueen piirikunnat Piirikunta Väkiluku (2012) Bukomben piirikunta 224 542 Chaton piirkikunta 365 127 Geitan piirikunta 807 619 Mbogwen piirikunta 193 922 Nyang'hwalen piirikunta 148 320 Yhteensä 1 739 530 == Lähteet == Luokka:Tansanian alueet
Katavin alue

Katavin alue on yksi Tansanian 31 hallinnollisesta alueesta (mkoa eli region). Se sijaitsee maan länsiosassa lähellä Tanganjikajärveä. Alueen pinta-ala on 45 843 neliökilometriä. Vuoden 2012 väestönlaskennan mukaan siellä asui 564 604 asukasta. Alueen pääkaupunki on Mpanda. Katavin alue perustettiin vuonna 2012 ja se jakaantuu kahteen piirikuntaan. Katavin alueen piirikunnat Piirikunta Väkiluku (2012) Mlelen piirikunta 282 568 Mpandan piirikunta 282 036 Yhteensä 564 604 == Lähteet == == Aiheesta muualla == * Katavin alueen viralliset sivut Luokka:Tansanian alueet
Mtwaran alue

Mtwaran alue on yksi Tansanian 31 hallinnollisesta alueesta (mkoa eli region). Se sijaitsee maan kaakkoisosassa, Intian valtameren rannalla. Alue rajautuu etelässä Ruvumajokeen, joka toimii myös Tansanian ja Mosambikin välisenä rajana. Alueen pinta-ala on 16 710 neliökilometriä. Vuoden 2012 väestönlaskennan mukaan siellä asui 1 270 854 asukasta. Alueen pääkaupunki on Mtwara. Alue jakaantuu viiteen piirikuntaan. Mtwaran alueen piirikunnat Piirikunta Väkiluku (2012) Masasin piirikunta 350 689 Mtwaran piirikunta 336 302 Nanyumbun piirikunta 150 857 Newalan piirikunta 205 492 Tandahimban piirikunta 227 514 Yhteensä 1 270 854 == Lähteet == == Aiheesta muualla == * Mtwaran alueen viralliset sivut Luokka:Tansanian alueet
League of Angels

League of Angels on GTArcaden kehittämä ja julkaisema verkkoroolipeli. Se tuli pelattavaksi beta-versiona 11. joulukuuta 2013 ja virallinen julkaisu tapahtui 10. tammikuuta 2014. Pelin virallinen traileri tuli julki videopalvelu YouTubessa 28. marraskuuta 2013. Pelissä pelaajan tehtävänä on valita yksi kolmesta ainutlaatuisesta luokasta, sekä aloittaa seikkailu, jonka aikana päätehtävänä on herättää enkelit eloon ja tuoda rauha takaisin hajonneeseen maailmaan. Seikkailun aikana pelaaja suorittaa tehtäviä, kilpailee massiivisissa PvP-taisteluissa, sekä availee haastavia tehtäviä ja minipelejä. Peli on saanut tähän mennessä vaihtelevia vastaanottoja ristiriitaisista positiivisiin. Esimerkiksi MMO Attack antoi sille arvosanaksi 8.2, kun taas DotMMO antoi sille arvosanaksi 6/10. F2P Games antoi pelille arvosanaksi 4.5/10, sanoen että "Koko kokemus tuntui interaktiiviselta romaanilta, jossa suoritimme tarinan vain klikkailemalla, jonka myötä lukemisen eikä oikeastaan ​​pelaamisen osalta peli ei tuntunut lainkaan MMO-peliltä". MMOGuide.org -sivusto arvioi pelin arvosanalla 7.7. ==Lähteet== Luokka:Verkkopelit Luokka:Vuoden 2014 videopelit
Tuulisen kylän poika

__NOTOC__ Tuulisen kylän poika on Jimmy Träskelinin vuonna 2011 ilmestynyt esikoissoololevy. Levy on Kansanmusiikki-instituutin julkaisu, ja se sisältää pääasiassa Träskelinin uutta suomenkielistä tuotantoa soolona sekä pienillä kokoonpanoilla esitettynä. Musiikki yhdistelee folkia, bluesia, oldtimea ja suomalaista pelimannimusiikkia. Kappaleet ovat meriaiheisia. Raidat 1-8 on äänitetty Kruununvoudintalolla, Kokkolassa toukokuussa 2011. Äänitykset on tehty pääasiassa livenä M/S-stereoparitekniikkaa käyttäen. Raita 9 on äänitetty Eeron kotona Espoon Kilossa sekä Jimmyn kotona Kokkolassa touko- kesäkuun vaihteessa 2011. == Kappaleet == # # # # # # # # # == Muusikot == * Sampo Korva – mandoliini, ukulele, taustalaulu * Arttu Mäkelä – kitara, banjo, taustalaulu * Eetu Klemetti – mandoliini, kitara, taustalaulu * Eero Grundström – harmoni * Anna Wegelius, Leeni Wegelius, Jutta Rahmel ja Maija Pokela – seireenikööri === Tuotanto === * Mika Paananen – masteroija (Ambient Audio) * Jimmy Träskelin – kannet, piirrokset * Mikael Mattila – valokuvat (ellei toisin mainittu) == Arvostelut == * Keskisuomalainen: positiivinenKeskisuomalainen * Nuorgam: 77/100Nuorgam == Lähteet == * Jimmy Träskelinin kotisivu === Viitteet === == Aiheesta muualla == * Kansanmusiikki- instituutti Luokka:Jimmy Träskelinin albumit Luokka:Vuoden 2011 esikoisalbumit
Reisaavaisen laulu

__NOTOC__ Reisaavaisen laulu on Jimmy Träskelinin ja Sampo Korvan vuonna 2013 ilmestynyt albumi. Levyllä Jimmy Träskelin ja Sampo Korva eläytyvät amerikansuomalaisen siirtolaismusiikin maailmaan yhdessä rapakon takaa löytyneiden tuttavuuksiensa Robert Jorosen ja Jason Kulomaen kanssa. Reisaavaisen laulu -levyn äänimaisema muodostuu huuliharppujen, ukulelen, kitaran, viskiruukun sekä lauluäänten kokonaisuudesta. Antti Janka-Murros on toiminut keikoilla kontrabasistina. == Kappaleet == Kaikki kappaleet sovittaneet Jimmy Träskelin ja Sampo Korva. # # # # # # # # # # # == Muusikot == * Jimmy Träskelin * Sampo Korva * Robert Joronen * Jason Kulomaki === Tuotanto === * Jimmy Träskelin – tuottaja, layout * Robert Joronen – äänittäjä, miksaaja, valokuvat * Minerva Pappi – masteroija (Finnvox) * Hilda Koskisen kotialbumi – valokuvat == Arvostelut == * Nuorgam: 60/100Nuorgam == Lähteet == * Jimmy Träskelinin kotisivu === Viitteet === Luokka:Vuoden 2013 albumit Luokka:Jimmy Träskelinin albumit
Ruotsinsuomalaisten arkisto

Ruotsinsuomalaisten arkisto (Sverigefinländarnas Arkiv) on Ruotsissa toimiva arkisto, joka kokoaa ruotsinsuomalaisten elämää ja toimintaa koskevaa aineistoa. Se myös tukee ja edistää ruotsinsuomalaista kulttuuria ja tutkimusta. Arkisto on perustettu 1977.Ruotsinsuomalaisten arkisto Arkiston jäsenenä voivat olla ruotsinsuomalaiset, suomalaiset ja ruotsalaiset yhdistykset ja yritykset. Yksityishenkilöt voivat olla jäseniä Gottlund- verkoston kautta. Arkisto tallentaa aineistoa Eskilstunan kaupunginarkistoon. Arkiston vanhin asiakirja on Tukholman Suomalaisen Seuran perustamisasiakirja vuodelta 1894. Arkisto ottaa vastaan aineistoa yksityisiltä ja järjestöiltä. Arkiston ensimmäinen vakinainen työntekijä vuodesta 1980 ja pitkäaikainen johtaja oli Erkki Vuonokari. == Lähteet == Luokka:Ruotsin arkistot‎ Luokka:Ruotsinsuomalaiset
Nokia 206

Nokia 206 on Nokian marraskuussa 2012 julkaistu matkapuhelin. Siinä on 2,4 tuuman värinäyttö, Nokia Xpress-selain ja 1,3 megapikselin kamera. Puhelin esiteltiin yhtä aikaa Nokia 205:n kanssa. Puhelin on julkaistu mustan, sinisen, pinkin, valkoisen ja keltaisen värisenä. == Lähteet == * Nokia 206 - GSMArena.com * Nokia 206:n tuoteseloste Nokian nettisivuilla 206 Luokka:Vuoden 2012 matkapuhelimet
Falu Bandysällskap

Falu Bandysällskap eli Falu BS on falunilainen jääpalloseura. Seuran edustusjoukkue pelaa Ruotsin toiseksi korkeimmalla sarjatasolla Allsvenskanissa. Falu BS ajatui kauden 2013 päättyessä maaliskuussa 2013 konkurssiin. Seura oli syntynyt Falu Bollsällskapin jääpallojaostoksi Falu BS Bandyklubb (Falu BS BK) vuonna 1935 seudun usean seuran (Falu BK, Holmens IF, Falu SK ja IFK Falun) yhdistyessä Falunin jääpalloilun ykkösseuraksi. Jalkapallojaosto Falu BS FK toimi omana seuran jaostona aina vuoteen 2005, jonka jälkeen luotiin jalkapallon erikoisseura Falu FK. Falu BS tarkoittaa siis nyt syksystä 2013 alkaen yksinomaan jääpalloseuraa. ==Historia== Falu BS pelasi ensimmäisen kerran Ruotsin jääpallon pääsarjassa eli silloisessa lohkomuotoisessa Division 1:ssä kaudella 1940. Varsinainen menestyskausi alkoi 1970-luvulla. Seura saavutti silloisen jääpallon Allsvenskanin eli pääsarjan mestaruuden vuosina 1971 ja 1974. Tämän ajan Falunin jääpalloilun ykkösmies oli Bernt "Bempa" Ericsson. Seuraava menestyskausi oli 1990-luvulla, kun seura oli keväällä 1999 loppuottelussa ja sen jälkeen vielä välierävaiheessa keväällä 2000, 2001 ja 2002. Keskeinen 1990-luvun lopun ja 2000-alun falunilaispelaaja oli venäläinen Sergei Obuhov, johon henkilöityi Falun BS BK:n menestys. Falun BS BK pelasi vielä uudessa jääpallon Elitserienissä kaudella 2008, mutto putosi sarjasta. Seura pelasi 2011, jonka jälkeen oli matka Allsvenskaniin. Kauden 2013 jälkeen oli tuloksena konkurssi, jonka jälkeen uusi jääpalloseura Falu BS aloitti Division 1:stä eli kolmannelta sarjatasolta. ==Saavutukset== * Ruotsin mestaruuskulta 1971, 1974 * Ruotsin mestaruushopeaa 1999 * Maailmancupin voitto 1998http://www.exteworldcup.com/history.asp == Lähteet == ==Aiheesta muualla== * Falu BS - Virallinen sivu * Falu BS Bandysidan-tietokannassa Luokka:Ruotsalaiset jääpalloseurat Luokka:Falunin kunta Luokka:Vuonna 1935 perustetut urheiluseurat
Dominikaanisen tasavallan koripallomaajoukkue

Dominikaanisen tasavallan koripallomaajoukkue edustaa Dominikaanista tasavaltaa koripallon maajoukkuekilpailuissa. == Historia == Dominikaaninen tasavalta osallistui ensimmäistä kertaa FIBA:n arvokilpailuihin vuonna 1978, jolloin se oli mukana MM-kilpailuissa. Tällöin maa sijoittui turnauksen kahdenneksitoista. Vuonna 1984 joukkue osallistui ensimmäistä kertaa Amerikan- mestaruuskilpailuihin, mutta maa sijoittui turnauksen viimeiseksi voittosuhteella 1–7. 2000-luvulla maa menestyi edellisiä vuosia paremmin. Dominikaaninen tasavalta eteni vuoden 2003 Pan-Amerikan kisoissa loppuotteluun, jossa se hävisi Brasilialle. Maa osallistui vuoden 2009 Amerikan-mestaruuskilpailuihin joukkueella, jossa pelasivat muun muassa NBA- pelaajat Al Horford, Charlie Villanueva sekä Francisco García. Joukkue sijoittui kuitenkin turnauksen viidenneksi. Vuoden 2011 Amerikan- mestaruuskilpailuissa maa voitti pronssia. Joukkueen pelaajista Al Horford sijoittui turnauksen koritilaston kolmanneksi. Vuoden 2013 Amerikan- mestaruuskilpailuissa maa ei voittanut mitalia, mutta varmisti paikkansa vuoden 2014 MM-kilpailuihin. == Lähteet == Luokka:Dominikaanisen tasavallan koripallo Luokka:Koripallomaajoukkueet
Olavi Sortta

Israel Olavi Sortta (sukunimi vuoteen 1932 Sahlbom; 23. joulukuuta 1896 Turku – 30. maaliskuuta 1968) oli suomalainen arkkitehti. Sortan vanhemmat olivat turkulainen nahkurimestari Johan Fredrik Sahlbom ja Johanna Jakobina Karlsson. Hän pääsi ylioppilaaksi Turun suomalaisesta yhteiskoulusta 1916 ja valmistui 1932 diplomiarkkitehdiksi Teknillisestä korkeakoulusta. Sortta opiskeli myös Hannoverin teknillisessä korkeakoulussa 1919–1920. Sortta työskenteli 1920-luvulla useissa yksityisissä arkkitehtitoimistoissa. Hän oli arkkitehtina puolustusministeriön rakennusosastolla 1929–1949 ja sen jälkeen hän oli rakennushallituksen yliarkkitehtina vuodesta 1949 alkaen ja seminaarien rakennustoimikunnan johtajana vuodesta 1953 alkaen. == Rakennuksia == * Helsingin sokeainyhdistyksen talo, Pengerkatu 11, Helsinki 1928 * Viipurin sotilassairaala 1931 * Tilkan sotilassairaala 1936 * Kadettikoulun uudisrakennus, Santahamina 1939 (suunnittelussa avustivat arkkitehdit Kyllikki Halme ja Irma Paasikallio) * Helsingin Lastenlinna 1938–1948 (yhdessä Otto Flodinin, Kaarlo Borgin ja Elsi Borgin kanssa) * Invalidien ammattioppilaitos Westend, Espoo * Mikkelin maakunta-arkisto, Mikkeli 1953 * Puolangan kirkko 1954 * Tilkan sotilassairaalan laajennusosa 1965 == Lähteet == * Arkkitehtuurimuseon arkkitehtiesittely : Olavi Sortta * Kuka kukin on 1954 (Projekt Runeberg) * Museovirasto : Puolustusvoimien 1930-luvun arkkitehtuuri Helsingissä === Viitteet === == Aiheesta muualla == * Viipurin uusi sotilassairaala. Laatuaan Pohjoismaiden suurin, tarkoituksenmukaisin ja hienoin, Hakkapeliitta, 12.07.1932, nro 28, s. 12, Kansalliskirjaston digitaaliset aineistot Luokka:Suomalaiset arkkitehdit Luokka:Vuonna 1896 syntyneet Luokka:Vuonna 1968 kuolleet
Mikael Fogelholm

Georg Mikael Fogelholm (s. 9. kesäkuuta 1959 Tammisaari) on suomalainen elintarviketieteiden tohtori, ravitsemustieteen dosentti ja vuodesta 2011 alkaen Helsingin yliopiston ravitsemustieteen professori maatalous- metsätieteellisessä tiedekunnassa. ==Elämä ja ura== ===Tutkimus ja tiede=== Tutkijanuransa ohella Fogelholm on toiminut tiedemaailman hallinnollisissa ja tiedepoliittisissa tehtävissä, kuten Lahden tutkimus- ja koulutuskeskuksen Palmenian tutkimus- ja kehitysjohtajana (1999–2001), UKK-instituutin johtajana (2001–2007) sekä Suomen Akatemian terveyden tutkimuksen yksikön johtajana (2007–2011). Hänellä on ollut myös ravitsemukseen liittyviä kansainvälisiä tehtäviä. Fogelholm väitteli ravitsemustieteestä vuonna 1992. Fogelholm on Valtion ravitsemusneuvottelukunnan sekä pohjoismaisen ravitsemussuositustyöryhmän jäsenenä ollut valmistelemassa ja esittelemässä suomalaisia ravitsemussuosituksia. Vuonna 2021 Fogelholm kutsuttiin Suomen Tiedeseuran jäseneksi. ===Muu toiminta=== Puoluekannaltaan Fogelholm on vihreä, ja hän on ollut vihreiden puoluevaltuuskunnan jäsen. Hän oli vuonna 2007 eduskuntavaaliehdokkaana Uudeltamaalta. Fogelholm harrastaa kestävyysliikuntaa ja pianonsoittoa. Hänen maratonjuoksun ennätyksensä on 2.24.30 vuodelta 1984. Vuonna 1982 Fogelholm voitti HKV:n joukkueessa SM- kultaa 4 × 1 500 metrin viestissä viestijuoksun SM-kisoissa. ==Lähteet== ==Aiheesta muualla== * Mikael Fogelholm Helsingin yliopiston tutkimusportaalissa * Syntymäpäiväsankari: Mikael Fogelholm. Yle Areena. 8.6.2013. * Luokka:Helsingin yliopiston professorit Luokka:Suomalaiset professorit Luokka:Ravitsemustieteilijät Luokka:Vuonna 1959 syntyneet Luokka:Elävät henkilöt Luokka:Tiedonjulkistamisen valtionpalkinnon saajat
Dietyylimalonaatti

Dietyylimalonaatti (C7H12O4) on malonihapon ja etanolin muodostama esteri. Yhdistettä käytetään valmistettaessa muita orgaanisia kemikaaleja, kuten lääkkeitä ja väriaineita. == Ominaisuudet == Dietyylimalonaatti on huoneenlämmössä väritöntä kirkasta nestettä, jolla on miellyttävä makea tuoksu. Yhdiste liukenee vain hyvin vähän veteen, mutta liukenee paremmin orgaanisiin liuottimiin kuten etanoliin, dietyylieetteriin, asetoniin ja bentseeniin. Dietyylimalonaatilla on keto-enolitautomeriaa, mutta normaaleissa olosuhteissa se on lähes täysin ketomuodossa. Dietyylimalonaatin karbonyyliryhmiin nähden α-asemassa olevaan hiiliatomiin sitoutuneet vetyatomit ovat happamia. Dietyylimalonaatille tyypillisiä reaktioita ovat Michael-additio, Knoevenagel-kondensaatio ja heterosyklisiä yhdisteitä muodostavat kondensaatioreaktiot.Harald Strittmatter, Stefan Hildbrand & Peter Pollak: Malonic Acid and Derivatives, Ullmann's Encyclopedia of Industrial Chemistry, John Wiley & Sons, New York, 2007. Viitattu 1.2.2014 == Valmistus ja käyttö == Dietyylimalonaattia valmistetaan usealla tavalla. Käytettyjä tapoja ovat muun muassa malonihapon suora esteröinti etanolin kanssa rikkihapon toimiessa katalyyttinä, natriumklooriasetaatin reaktio natriumsyanidin kanssa jolloin muodostuu natriumsyanoasetaattia, joka kondensoituu muodostaen natriummalonaattia. Natriummalonaatti reagoi rikkihapon vaikutukseta etanolin kanssa dietyylimalonaatiksi. Kolmas tapa valmistaa dietyylimalonaattia on etyyliklooriasetaatin, etanolin ja hiilimonoksidin reaktio 100 °C lämpötilassa ja 18 baarin paineessa. Tässä reaktiossa katalyyttinä käytetään dikobolttioktakarbonyyliä. : Dietyylimalonaattia käytetään pääasiassa orgaanisessa synteesissä. Siitä valmistetaan lääkeaineita kuten barbituurihappoa, barbituurihapon johdannaisia barbituraatteja, B2-vitamiinia, vigabatriinia, aminohappoja, väriaineita ja orgaanisessa synteesissä hyödynnettäviä reagensseja kuten Meldrumin happoa ja dimedonia. == Lähteet == == Aiheesta muualla == *Dietyylimalonaatin käyttöturvallisuustiedote, Sigma Aldrich, viitattu 18.1.2015. *Human Metabolome Database (HMDB): Diethyl malonate *ChemBlink: Diethyl malonate Luokka:Esterit
Joutsen Finland

Joutsen Finland Oy on suomalainen untuvatuotteiden valmistaja. Yrityksen perusti tanskalainen Marius Pedersen Helsingissä vuonna 1936 nimellä Oy Suomen Höyhen Ab.http://www.joutsen.com/fi/yritys/ennen-ja-nyt Yritys muutti vuonna 1954 Helsingistä Riihimäelle. Vuonna 2005 yrityksen nimi vaihtui Joutsen Finlandiksi.http://www.talouselama.fi/uutiset/lenna-uneksi-ala- holmoile-3349431 Joutsen Finland sai Kultainen vaatepuu -palkinnon vuonna 2008.http://www.taloussanomat.fi/yrittaja/2008/01/21/joutsen-finland-sai- kultaisen-vaatepuun/20081916/137 == Lähteet == == Aiheesta muualla == * Virallinen sivusto Luokka:Suomalaiset teollisuusyritykset Luokka:Suomalaiset vaatetusalan yritykset Luokka:Vaatemerkit